钦定古今图书集成/明伦汇编/氏族典/第530卷 > 郭劝
## 钦定古今图书集成/明伦汇编/氏族典/第530卷 > 郭劝

按《宋史郭劝传》，“劝字仲褒，郓州须城人。举进士，授宁
化军判官，累迁太常博士，通判密州，特迁尚书屯田
员外郎、梓州路转运判官。以母老固辞，复为博士，通
判莱州，擢殿中侍御史。郭皇后废，议选纳陈氏，劝进
谏，迁兵部员外郎兼起居舍人，同知谏院，迁工部郎
中、度支副使，拜天章阁待制，知延州，落职，知齐州，改”
淄州，移磁州，降兵部员外郎。丁母忧，起复，知凤翔府，
寻复待制，召权户部副使，以龙图阁直学士知滑州，
再迁兵部郎中，徙沧州，又徙成德军。未几，召为翰林
侍读学士，复判流内铨，改左谏议大夫，迁给事中，辞
不受，而请赠其祖莱阳令宁，遂以为尚书祠部员外
郎。是年，复为侍读学士、同知通进银台司劝。“性廉俭，
居无长物。”后二年卒。